Gw mau tau Kehidupan awal dari David Beckham. Jelasin dalam bahasa melayu

Beckham dilahirkan di Hospital Universiti Whipps Cross di Leytonstone, London, England. Dia merupakan anak kepada Sandra Georgina (née West; b. 1949), seorang pendandan rambut, dan David Edward Alan "Ted" Beckham (b. Edmonton, London, Julai–September 1948), pereka dapur, yang berkahwin di London Borough of Hackney pada tahun 1969. Dia kerap bermain bola sepak di Ridgeway Park, Chingford, sebagai seorang kanak-kanak, dan belajar di Chase Lane Primary School dan Chingford Foundation School. Ketika satu temubual pada tahun 2007, Beckham berkata, "Di sekolah setiap kali cikgu bertanya, 'Apa yang awak ingin jadi apabila awak dewasa?' Saya berkata, 'Saya ingin menjadi pemain bola sepak.' Dan mereka berkata, 'Tak, apa pekerjaan yang awak benar-benar mahu lakukan?' Tapi itu sajalah benda yang saya ingin buat." Datuk Beckham di sebelah ibu merupakan seorang Yahudi, dan Beckham merujuk dirinya sebagai "separuh Yahudi" dan menulis dalam autobiografinya "Saya mungkin mempunyai lebih hubungan dengan agama Yahudi berbanding agama-agama lain". Dalam bukunya Both Feet on the Ground, semasa membesar dia menghadiri gereja setiap minggu bersama ibu-bapa dan kakaknya, Lynne Georgina dan adiknya, Joanne Louise.

Ibu bapanya merupakan penyokong fanatik Manchester United dan kerap pergi ke Old Trafford dari London untuk menonton perlawanan di stadium tuan rumah. David mewarisi minat ibu bapanya terhadap Manchester United, dan semangat sukannya yang utama adalah bola sepak. Dia menghadiri salah satu sekolah bola sepak Bobby Charlton di Manchester dan memenangi peluang untuk mengambil bahagian dalam sesi latihan di FC Barcelona, sebagai sebahagian daripada pertandingan bakat. Dia bermain dengan pasukan belia tempatan yang dipanggil Ridgeway Rovers – dilatih oleh bapanya, Stuart Underwood dan Steve Kirby. Beckham merupakan maskot Manchester United ketika perlawanan menentang West Ham United pada tahun 1986. Beckham ketika muda menjalani ujian bersama kelab Leyton Orient, Norwich City dan menghadiri sekolah kecemerlangan Tottenham Hotspur. Tottenham Hotspur merupakan kelab pertama yang dia bermain untuk. Sepanjang tempoh dua tahun dimana Beckham bermain untuk pasukan belia Brimsdown Rovers, dia dinamakan Pemain Tahunan Bawah-15 pada tahun 1990. Dia juga menghadiri Akademi Persediaan Bradenton, tetapi menandatangani untuk Manchester United ketika hari jadinya ke 14,  dan seterusnya menandatangani kontrak Skema Latihan Belia pada 8 Julai 1991.